
รายงานสรุปผลการดำเนินงาน
โครงการหิ้วปิ่นโตเข้าวัด พัฒนา คุณธรรม ประจำปี ๒๕๖๑ ครั้งที่ ๒
วันที่  ๒๐  กรกฎาคม  ๒๕๖๑

จัดทำโดย
งานการเจ้าหน้าที่ ฝ่ายอำนวยการ 
เทศบาลตำบลอ่าวพะยูน 
อำเภอปากพะยูน จังหวัดพัทลุง
คำนำ

รายงานสรุปผลการดำเนินงานโครงการ ฉบับนี้จัดทำขึ้นเพื่อรายงานผลการดำเนินงาน โครงการหิ้วปิ่นโตเข้าวัด พัฒนา คุณธรรม ประจำปี ๒๕๖๑ ครั้งที่ ๒ โดยจัดขึ้นในวันที่ ๒๐ กรกฎาคม ๒๕๖๑ ณ วัดรัตนาราม (วัดพระนอน) หมู่ที่ ๑ ตำบลปากพะยูน อำเภอปากพะยูน จังหวัดพัทลุง เพื่อนำผลที่ได้จากการรายงานไปใช้เป็นข้อมูลสำหรับหน่วยงานที่เกี่ยวข้องในการวางแผนพัฒนาการดำเนินงานต่อไป ให้มีประสิทธิภาพและประสิทธิผลมากขึ้น

ในโอกาสนี้ ขอขอบคุณบุคลากรที่เกี่ยวข้องกับการดำเนินโครงการทุกท่าน ที่ให้ความร่วมมือในการดำเนินงานตามโครงการและรายงานผลการดำเนินงานโครงการทำให้การดำเนินงานบรรลุผลตามเป้าหมายที่กำหนดเป็นอย่างดี









(นางสาวมนสิกาน  ทองราช)









     ผู้รับผิดชอบโครงการ
บทสรุป


ตามที่เทศบาลตำบลอ่าวพะยูน ได้ดำเนินโครงการหิ้วปิ่นโตเข้าวัด พัฒนา คุณธรรม ประจำปี ๒๕๖๑ ครั้งที่ ๒ เพื่อเสริมสร้างให้คณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้าง ได้ปฏิบัติกิจกรรมทางศาสนา พัฒนาคุณธรรม จริยธรรม เป็นแบบอย่างที่ดี มุ่งหวังให้ทุกคนได้นำธรรมะไปปรับใช้ในชีวิตประจำวันและการทำงาน เกิดจิตสำนึกในคุณธรรมความดี เพื่อดำรงรักษาไว้ซึ่งศาสนา วัฒนธรรม ประเพณีอันดีงามของไทย



ผลการประเมินการดำเนินโครงการฯ ดังกล่าว โดยจากการสังเกต ผู้เข้าร่วมโครงการ พบว่าให้ความร่วมมือในการจัดโครงการเป็นอย่างดี
ข้อเสนอแนะเพื่อการดำเนินการครั้งต่อไป


- ผู้เข้าร่วมโครงการ ต้องการให้จัดโครงการหิ้วปิ่นโตเข้าวัด พัฒนา คุณธรรม อีกต่อไป 
รายงานผลการดำเนินงาน
โครงการหิ้วปิ่นโตเข้าวัด พัฒนา คุณธรรม ประจำปี ๒๕๖๑ ครั้งที่ ๒
ผู้รับผิดชอบโครงการ : งานการเจ้าหน้าที่ ฝ่ายอำนวยการ เทศบาลตำบลอ่าวพะยูน
๑.  หลักการและเหตุผล 


พระพุทธศาสนานั้นถือเป็นรากฐานของขนบธรรมเนียมประเพณีและวัฒนธรรมไทย ในปัจจุบันนั้นสภาพชีวิตความเป็นอยู่ของคนในสังคมไทย ต้องเร่งรีบและออกไปทำงานนอกบ้านเป็นประจำทุกวัน ทำให้ชาวพุทธส่วนใหญ่กำลังหลงลืมที่จะทำหน้าที่ชาวพุทธ ไม่ว่าจะเป็นการเข้าวัด ทำบุญตักบาตร ฟังพระธรรมเทศนา จนทำให้เกิดปัญหาทางสังคมมากมายตั้งแต่ระดับครอบครัวไปจนถึงการทำงาน นอกจากนี้การทำบุญร่วมกัน เป็นการลดความตระหนี่ในใจสร้างอุปนิสัย โอบอ้อมอารี ช่วยลดทิฐิ ฝึกการทำบุญร่วมกันเป็นหมู่คณะ ช่วยให้เกิดความรู้สึกที่ดีต่อกัน และจิตใจอันผ่องใส


เทศบาลตำบลอ่าวพะยูน ได้เล็งเห็นถึงความสำคัญของปัญหานี้จึงได้จัดทำโครงการหิ้วปิ่นโตเข้าวัด พัฒนา คุณธรรม ด้วยการนำคณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้าง เข้าวัดทำบุญร่วมกับส่วนราชการในอำเภอปากพะยูน กำนัน ผู้ใหญ่บ้าน ประชาชนในเขตเทศบาลตำบล    อ่าวพะยูน รวมถึงประชาชนในเขตเทศบาลตำบลปากพะยูน และยังเป็นกิจกรรมที่ได้มาพบปะ พูดคุย สร้างความเข้าใจอันดีในการปฏิบัติงาน การทำกิจกรรมร่วมกัน ซึ่งจะเป็นการสร้างความเข้มแข็งให้เกิดขึ้นในชุมชนอย่างยั่งยืน
๒.  วัตถุประสงค์


๒.๑  เพื่อเสริมสร้างให้คณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้าง ได้ปฏิบัติกิจกรรมทางศาสนา และเกิดจิตสำนึกในคุณธรรมความดี


๒.๒  เพื่อพัฒนาคุณธรรม จริยธรรม เป็นแบบอย่างที่ดี และมุ่งหวังให้ทุกคนได้นำธรรมะไปปรับใช้ในชีวิตประจำวันและการทำงาน


๒.๓  เพื่อดำรงรักษาไว้ซึ่งศาสนา วัฒนธรรม ประเพณีอันดีงามของไทย
๓.  เป้าหมาย


๓.๑  เชิงปริมาณ



คณะผู้บริหาร สมาชิกสภาเทศบาล พนักงานเทศบาลและพนักงานจ้าง เข้าร่วมโครงการ จำนวน ๕๐ คน 


๓.๒  เชิงคุณภาพ



ผู้เข้าร่วมโครงการได้พัฒนาคุณธรรม จริยธรรม เป็นแบบอย่างที่ดี สามารถนำธรรมะไปปรับใช้ในชีวิตประจำวันและการทำงานได้ 
๔.  วิธีการดำเนินงาน


๔.๑  เสนอโครงการเพื่อพิจารณาอนุมัติ


๔.๒  ประชาสัมพันธ์โครงการให้คณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้าง ร่วมโครงการ


๔.๓  ดำเนินกิจกรรมตามโครงการ โดยแต่ละคนจัดเตรียมอาหาร คาวหวาน เพื่อนำไปถวายพระ


๔.๔  ฟังเทศน์ 


๔.๕  ประเมินผลการจัดกิจกรรม
- ๒ -
๕.  งบประมาณ


-
๖.  การประเมินผล


สังเกตจากการเข้าร่วมโครงการ และจำนวนผู้เข้าร่วมกิจกรรม 
๗.  สรุปผลการประเมิน


ผลการสังเกตในการประเมินโครงการหลังการดำเนินงานโดยรวม ผู้เข้าร่วมโครงการสามารถปฏิบัติศาสนกิจได้ถูกต้อง  
๘.  ข้อเสนอแนะเพื่อการดำเนินงานในครั้งต่อไป



- 
 (นางสาวมนสิกาน  ทองราช)
ผู้รายงาน
ภาคผนวก
ประมวลภาพโครงการหิ้วปิ่นโตเข้าวัด พัฒนา คุณธรรม ประจำปี ๒๕๖๑ ครั้งที่ ๒
วันที่  ๒๐  กรกฎาคม  ๒๕๖๑

นายวัฒนา  สุขสังวาลย์ กำนันตำบลปากพะยูน และ นายณรงค์  ศักดิ์ยิ่งยง รองนายกเทศมนตรีตำบลอ่าวพะยูน
ร่วมจุดธูปเทียนบูชาพระ

พระอธิการเกรินสุข สุขิโต
แสดงพระธรรมเทศนา

คณะผู้บริหาร สมาชิกสภาเทศบาล พนักงานเทศบาล พนักงานจ้าง หัวหน้าส่วนราชการ และประชาชน 
ร่วมฟังเทศน์ ปฏิบัติธรรม 

คณะผู้บริหาร สมาชิกสภาเทศบาล พนักงานเทศบาล พนักงานจ้าง หัวหน้าส่วนราชการ และประชาชน 
ร่วมฟังเทศน์ ปฏิบัติธรรม

คณะผู้บริหาร สมาชิกสภาเทศบาล พนักงานเทศบาล พนักงานจ้าง หัวหน้าส่วนราชการ และประชาชน 
นำปิ่นโตถวายพระ

นางอทิติ  เมฆสุวรรณ นายกเทศมนตรีตำบลอ่าวพะยูน พร้อมด้วยคณะผู้บริหาร สมาชิกสภาเทศบาล 
พนักงานเทศบาล พนักงานจ้าง หัวหน้าส่วนราชการ และประชาชน 
ถวายภัตตาหารแด่พระภิกษุ

นางอทิติ  เมฆสุวรรณ นายกเทศมนตรีตำบลอ่าวพะยูน พร้อมด้วยคณะผู้บริหาร สมาชิกสภาเทศบาล 
พนักงานเทศบาล พนักงานจ้าง หัวหน้าส่วนราชการ และประชาชน 
ถวายภัตตาหารแด่พระภิกษุ

กิจกรรมการพบปะพี่น้องประชาชน และหัวหน้าส่วนราชการแจ้งข้อราชการ

นายสมยศ จิตเที่ยง ปลัดอาวุโส ชี้แจงขั้นตอนการติดต่อราชการ และประกาศเชิญชวนเข้าร่วมการจัดกิจกรรมเนื่องในโอกาสวันเฉลิมพระชนมพรรษา ๖๖ พรรษา ๒๘ กรกฎาคม ๒๕๖๑

นางอทิติ  เมฆสุวรรณ นายกเทศมนตรีตำบลอ่าวพะยูน ชี้แจงการดำเนินงานของเทศบาลตำบลอ่าวพะยูน
ในการรับขึ้นทะเบียนผู้สูงอายุ 

หัวหน้าสำนักงานที่ดินสาขาอำเภอปากพะยูน ชี้แจงการติดต่อขอรังวัดที่ดิน ขั้นตอนการขอออกโฉนดที่ดิน

ตัวแทนผู้จัดการธนาคาร ธกส.สาขาปากพะยูน ชี้แจงช่องทางการติดต่อธนาคาร การบริการด้านสินเชื่อ 

นายธวัชชัย  หนุนอนันต์ ผู้ใหญ่บ้าน หมู่ที่ ๑ ตำบลปากพะยูน ชี้แจงการเรื่อง OTOP นวัตวิถี เป็นการดึงภูมิปัญญา วิถีชีวิต วัฒนธรรมและความคิดสร้างสรรค์แปลงเป็นรายได้ ทำให้รายได้กระจายอยู่ในชุมชน สร้างชุมชนเข็มแข็ง ทุกคนพร้อมเป็นเจ้าบ้าน ทำให้ลูกหลานไม่ต้องออกไปหารายได้จากภายนอกชุมชน เพิ่มรายได้ชุมชนและชุมชนมีความเข้มแข็งอย่างยั่งยืน 

นายเรวัตร  รุ่งเรือง ประธานสภาวัฒนธรรมอำเภอปากพะยูน แจ้งเชิญชวนไปร่วมทำบุญตักบาตรวันเข้าพรรษา

สำนักงาน กศน.อำเภอปากพะยูน ให้บริการด้านส่งเสริมการอ่าน สาธิตการทำพิมเสนน้ำ 








